Rico Freimuth

Rico Freimuth (sündinud 14. märtsil 1988 Potsdamis) on Saksamaa endine kümnevõistleja. 

 Sportlastee 

Ta võitis 2007. aasta Euroopa juunioride meistrivõistlustel Helgelos kümnevõistluses 7524 punktiga pronksmedali. 

2011. aasta mais ületas Freimuth esimest korda 8000 punkti piiri, kogudes Götzise kümnevõistluses 8158 punkti. Juulis Ratingeni kümnevõistluses viis ta isikliku rekordi 8287 punktini. Maailmameistrivõistlustel Daegus tegi ta täiskasvanute tiitlivõistluste debüüdi, kuid jäi kaugushüppes tulemuseta ja katkestas.

2012. aasta Götzise kümnevõistluses püstitas Freimuth isikliku rekordi 8322 punkti, millega täitis olümpiamängude normi. 2012. aasta suveolümpiamängudel Londonis sai ta 8320 punktiga 6. koha.

2013. aasta maailmameistrivõistlustel Moskvas oli ta isikliku rekordi 8382 punktiga seitsmes.

2014. aasta Euroopa meistrivõistlustel Zürichis sai ta 8308 punktiga 7. koha.

2015. aasta maailmameistrivõistlustel Pekingis võitis Freimuth isikliku rekordiga 8561 punkti Ashton Eatoni ja Damian Warneri järel pronksmedali.

2016. aasta suveolümpiamängudel Rio de Janeiros katkestas ta kümnevõistluse kuulitõuke järel.

2017. aasta Ratingeni kümnevõistluses püstitas ta isikliku rekordi 8663 punkti. Maailmameistrivõistlustel Londonis võitis Freimuth 8564 punktiga Kevin Mayeri järel hõbemedali.

2020. aastal teatas ta kergejõustiklaskarjääri lõpetamisest. 

Lisaks kergejõustikule on Freimuth tegelenud ka jalgpalliga. Viieaastaselt liitus ta Meißner SV 08-ga, kus mängis, kuni keskendus 14-aastaselt kergejõustikule. 2018. aastal liitus ta Saksamaa 6. liigatasandil mängiva 1. FC Romonta Amsdorfi meeskonnaga, kus mängis ründajana ühes liigamängus ja lõi ühe värava. 

Isiklikud rekordid

 Mitmevõistlus 
Kümnevõistlus – 8663 punkti, 25. juuni 2017, Ratingen
Seitsmevõistlus – 5715 punkti, 29. jaanuar 2012, Dortmund

 Üksikalad 

Väljas
 Ala  Tulemus  Aeg  Koht 100 m jooks  10,40  28. juuni 2014   Ratingen Kaugushüpe  7.60  24. juuni 2017   Ratingen Kuulitõuge  15.62  27. juuni 2015   Ratingen Kõrgushüpe  2.01  24. juuni 2017   Ratingen 400 m jooks  47,51  26. mai 2012   Götzis 110 m tõkkejooks  13,63  13. august 2014   Zürich Kettaheide  51.56  25. juuni 2017   Ratingen Teivashüpe  4.90  9. august 2012   London Odavise  65.04  17. juuli 2011   Ratingen 1500 m jooks  4.34,69  16. juuni 2013   Ratingen
Sees
 Ala  Tulemus  Aeg  Koht 60 m jooks  6,98  28. jaanuar 2012   Dortmund Kaugushüpe  7.16  29. jaanuar 2011   Frankfurt Kuulitõuge  14.83  19. detsember 2017   Halle Kõrgushüpe  1.91  30. jaanuar 2010   Frankfurt 60 m tõkkejooks  7,83  3. veebruar 2019   Karlsruhe Teivashüpe  4.70  29. jaanuar 2012   Dortmund 1000 m jooks  2.48,22  29. jaanuar 2012   Dortmund

Allikas: Rahvusvaheline Kergejõustikuliit

 Isiklikku 

Rico Freimuthi isa Uwe Freimuth on endine kümnevõistleja, ema Anke Tröger on endine seitsmevõistleja ja onu Jörg Freimuth on endine kõrgushüppaja.

 Viited 

Välislingid



Kategooria:Saksamaa kümnevõistlejad
Kategooria:Sündinud 1988